# gwiskamant
## Brezhoneg
### Etimologiezh

    Savet diwar an anv-kadarn gwisk hag al lostger -amant
    Meneget er C'hatolikon (guisquamant).
    Da geñveriañ gant ar gerioù gwisg en kembraeg, gwysk en kerneveureg.

### Anv-kadarn

gwiskamant /ɡɥisˈkãmːãn(t)/ gourel , (liester gwiskamantoù)
* Pezh dilhad
** - Neuze 'ta e teuit a bell, hag evelato e tougit gwiskamant menec'h Sant-Albin. [...]. — (Lan Inizan, Emgann Kergidu 1, Brest, 1877, eil emb. Al Liamm 1977, p. 40.)
** Herve. – Che ! me garfe e welet gant ar wiskamant-ze (sic). — (Yann-Vari Perrot, An Aotrou Kerlaban Pez farsus e 3 Arvest, Brest, 1922, p. 38.)
** Keit ha m'emaon war ar c'hraf-se - kemenerien ha dilhad d'ar sul - marteze gwellañ tra 'oufen ober eo diskleriañ peseurt gwiskamant a veze, er mare ma komzan dioutañ, gant an dud diwar ar maez em bro Dreger pa felle dezho bezañ en o c'haerañ. — (Jarl Priel, Va Zammig Buhez, Al Liamm, 1954, p. 30.)
** E-pad pell e virjont o c'hoef ha gwiskamant ar vro ha, pa zeuent d'ar gêr, e veze fichet dezho. — (Yeun ar Gow, E Skeud Tour Bras Sant Jermen, eil emb. Al Liamm, 1978, p. 231.)
** Hennezh ne oa ket ur wiskamant (sic) diouzh an amzer a rae. — (Jules Gros, Le trésor du breton parlé Première Partie, 1966, p. 138.)
** [...], ur c'hanfard yaouank, touzet e benn evel un ui, ur gwiskamant nevez endanañ ha goloet a vrizhennoù rok. — (Edouarzh Ollivro, troet gant Jakez Konan, Pikoù Mab e Dad, Mouladurioù Hor Yezh, 1983, p. 11.)
** "Degas a refet anezhañ din, neketa ? Ar gwiskamant glas gant boutonioù olifant warnañ." — (Anatol ar Braz, lakaet e brezhoneg gant Erwan ar Moal, Mojenn an Ankou, Mouladurioù Hor Yezh, 1986, p. 79.)
** – [...]. Ur paotr yaouank all zo e-barzh oc'h esa e wiskamant. — (J.K. Rowling, lakaet e brezhoneg gant Mark Kerrain, Harry Potter ha Maen ar Furien, An Amzer embanner, 2012, p. 84.)
* → Termenadur da glokaat (Ouzhpennañ)

#### Gerioù heñvelster

* abid
* pezh dilhad

#### Troidigezhioù

* alamaneg : Anzug
* galleg : costume ; uniforme ; vêtement
* kembraeg : gwisg ; dilledyn ; ffurfwisg
* kerneveureg : gwysk ; dyllas
* saozneg : article of clothing ; dress ; uniform